CELEX: 32010R0596
Language: lv
Date: 2010-07-07 00:00:00
Title: Komisijas Regula (ES) Nr. 596/2010 ( 2010. gada 7. jūlijs ), ar ko Bulgārijas un Rumānijas pievienošanās dēļ izdara pielāgojumus Regulā (EK) Nr. 1019/2002 par olīveļļas tirdzniecības standartiem

8.7.2010   
            
            
               LV
            
            
               Eiropas Savienības Oficiālais Vēstnesis
            
            
               L 173/27
            
         KOMISIJAS REGULA (ES) Nr. 596/2010
   (2010. gada 7. jūlijs),
   ar ko Bulgārijas un Rumānijas pievienošanās dēļ izdara pielāgojumus Regulā (EK) Nr. 1019/2002 par olīveļļas tirdzniecības standartiem
   EIROPAS KOMISIJA,
   ņemot vērā Bulgārijas un Rumānijas Pievienošanās līgumu,
   ņemot vērā Bulgārijas un Rumānijas Pievienošanās aktu un jo īpaši tā 56. pantu,
   tā kā:
   
               (1)
            
            
               Sakarā ar Bulgārijas Republikas un Rumānijas pievienošanos Eiropas Savienībai ir jāizdara tehniski pielāgojumi Komisijas Regulā (EK) Nr. 1019/2002 (1).
            
         
               (2)
            
            
               Regulas (EK) Nr. 1019/2002 9. panta 1. punkta otrajā daļā ir noteikts, ka dalībvalstis ne vēlāk kā līdz 2002. gada 31. decembrim paziņo Komisijai tos pasākumus, tostarp pasākumus attiecībā uz sankciju sistēmu, kas vajadzīgi, lai nodrošinātu šīs regulas izpildi. Lai Bulgārija un Rumānija varētu izpildīt šo prasību, šīm dalībvalstīm attiecīgais termiņš jānosaka pēc to pievienošanās datuma.
            
         
               (3)
            
            
               Tādēļ attiecīgi jāgroza Regula (EK) Nr. 1019/2002.
            
         
               (4)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1019/2002 9. panta 1. punktā pievieno šādu daļu:
   
      “Bulgārija un Rumānija paziņo Komisijai par pirmajā daļā minētajiem pasākumiem ne vēlāk kā 2010. gada 31. decembrī un par šo pasākumu grozījumiem – līdz tā mēneša beigām, kas seko mēnesim, kad tie pieņemti.”
   
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 7. jūlijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 155, 14.6.2002., 27. lpp.